Document ID: 32006R0940

NARIADENIE KOMISIE (ES) č. 940/2006
z 23. júna 2006,
ktorým sa mení a dopĺňa nariadenie (ES) č. 796/2006, pokiaľ ide o zoznam členských štátov, v ktorých je nákup masla prostredníctvom verejnej súťaže otvorený v období, ktoré končí 31. augusta 2006
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho spoločenstva,
so zreteľom na nariadenie Rady (ES) č. 1255/1999 zo 17. mája 1999 o spoločnej organizácii trhu s mliekom a mliečnymi výrobkami (1),
so zreteľom na nariadenie Komisie (ES) č. 796/2006 z 29. mája 2006, ktorým sa pozastavuje nákup masla za 90 % intervenčnej ceny a otvára nákup prostredníctvom verejnej súťaže v období, ktoré končí 31. augusta 2006 (2), a najmä na jeho článok 2 ods. 2,
keďže:
(1)
Nariadením (ES) č. 796/2006 sa otvára nákup masla prostredníctvom verejnej súťaže v období, ktoré končí 31. augusta 2006 v súlade s tretím pododsekom článku 6 ods. 1 nariadenia (ES) č. 1255/1999.
(2)
Na základe posledných oznámení Lotyšska Komisia konštatovala, že trhové ceny masla boli nižšie ako 92 % intervenčnej ceny počas dvoch po sebe nasledujúcich týždňov. V tomto členskom štáte by sa preto mal otvoriť intervenčný nákup prostredníctvom verejnej súťaže. Tento členský štát by sa preto mal pridať do zoznamu ustanoveného v nariadení (ES) č. 796/2006.
(3)
Nariadenie (ES) č. 796/2006 by sa preto malo zodpovedajúcim spôsobom zmeniť a doplniť,
PRIJALA TOTO NARIADENIE:
Článok 1
V článku 2 nariadenia (ES) č. 796/2006 sa odsek 1 nahrádza takto:
„1. Podľa tretieho pododseku článku 6 ods. 1 nariadenia (ES) č. 1255/1999 sa nákup masla prostredníctvom verejnej súťaže týmto otvára na obdobie od 24. júna do 31. augusta 2006 v týchto členských štátoch za podmienok stanovených v oddiele 3a nariadenia (ES) č. 2771/1999: Belgicko, Česká republika, Nemecko, Estónsko, Španielsko, Francúzsko, Írsko, Taliansko, Lotyšsko, Luxembursko, Holandsko, Poľsko, Portugalsko, Fínsko, Švédsko a Spojené kráľovstvo.“
Článok 2
Toto nariadenie nadobúda účinnosť dňom jeho uverejnenia v Úradnom vestníku Európskej únie.
Toto nariadenie je záväzné v celom rozsahu a priamo uplatniteľné vo všetkých členských štátoch.
V Bruseli 23. júna 2006

Labels: 2
3
17
18